ඇන්ටන් ජූඩ්
ඇන්ටන් ජූඩ් යනු ශ්‍රී ලංකාවේ සිටි, ජනප්‍රිය චිත්‍රපටි, ටෙලි නාට්‍ය හා වේදිකා නාට්‍ය රංගන ශිල්පියෙකි.

මුල් අවදිය
1960 වසරේ නොවැම්බර් 28 වැනිදා රත්මලානේදී උපත ලැබූ ජූඩ් මහතා දරුවන් හතර දෙනෙකුගෙන් යුත් ඔහුගේ පවුලේ වැඩිමහල් දරුවා විය. ඔහු ගල්කිස්ස ශාන්ත අන්තෝනි විද්‍යාලයෙන් සිය අධ්‍යාපන කටයුතු නිමවන ලදී.

වෘත්තිය දිවිය
1978 වසරේදී Sashi Quintes ගේ සුදු හත්තක් වේදිකා නාට්‍යයේ රඟමින් සිය රංගන දිවිය ඇරඹූ ජූඩ් මහතා, ඉන්පසුව දිගටම රංගන ක්ෂේත්‍රයේ රැඳෙමින් විවිධ කලා නිර්මාණ සඳහා සිය දායකත්වය ලබා දුන්නේය. බහුබූතයෝ, රන්කෙවිට, නුඹ නාඩන් අපට පිස්සු, සිකුරු හතේ, රෝස කැලේ, එතුමයි මෙතුමයි ඔහු විසින් රංගන දායකත්වය ලබා දුන් චිත්‍රපට කිහිපයක් වේ.

ඔහු විසින් රඟපෑ ටෙලිනාට්‍ය ලෙස පුංචි රාළ, සබඳ පබිලිස්, සකිසඳ එලියස් යන ඒවා හැඳින්විය හැක. ඔහු විසින් ගායනා කල ගීතයක් වූ ‘ආයිස් අම්මා ගුණ්ඩූ (උන පුරුකේ බලු වලිගේ) එකල ප්‍රේක්ෂක ජනයා අතර අතිශය ජනප්‍රිය විය.

මරණය
2012 මාර්තු 19 වන දින සවස, ඇතිවූ හදිසි තත්වයක් හේතුවෙන් රාත්‍රී 11.20 පමණ ජූඩ් මහතාව රාගම මහරෝහල වෙත රැගෙන ගියත්, රෝහලට ඇතුලත් කරන විට ඔහු මියගොස් සිටි බව සඳහන් වෙයි. මිය යන විට ඔහු සුනිල් අරුණසිරිගේ වීරයා නම් චිත්‍රපටිය සඳහා කැළණියේ තිබූ රූගත කිරීම් වලට සහභාගීව සිටි බව පැවසේ. 

ඔහුගේ අවමංගළ්‍ය කටයුතු 2012 මාර්තු 22 වන දින, කොළඹ බොරැල්ල පොදු සුසාන භූමියේදී සිදුකරන ලදී.

රංගනයන්

චිත්‍රපට
 නාන කාමරේ
 රන්කෙවිට
 නුඹ නාඩන් අපට පිස්සු
 ව්න් ෂොට් වන්
 සිකුරු හතේ
 රෝස කැලේ
 එතුමයි මෙතුමයි 
 ලීඩර්
 මගෝ ඩිගෝ ඩයි
 සුපර් සික්ස්
 ජීවිතේ ලස්සනයි
 බහුබූතයෝ

වේදිකා නාට්‍ය
මී පුරවැසියෝ
සුදු හත්තක්
සාරංගා නැවෙන් ඇවිත්

ටෙලිනාට්‍ය
පුංචි රාළ
සබඳ පබිලිස්
සකිසඳ එලියස්
" අත්භූත ලාම්පුව"

ආශ්‍රිත

1960 උපත්
2012 මරණ